Årsplan for Menighetsbarnehagen i Trøgstad



**«Ingen er like, men alle er like gode».**

2023-2025

Godkjent i SU 25.09.2023

Revidert august 2024

Innhold

[Om barnehagen 3](#_Toc142602568)

[Visjon og verdier 4](#_Toc142602569)

[Pedagogisk plattform 5](#_Toc142602570)

Satsingsområde. ……………………………………….………………………………………5

Livsmestring og helse - "robuste barn"……………………………………………………… 5

[Demokrati / medvirkning 6](#_Toc142602571)

[Omsorg 7](#_Toc142602576)

[Lek og lekemiljø 7](#_Toc142602577)

[Rommet som den 3.pedagog 9](#_Toc142602578)

[Danning 9](#_Toc142602579)

[Læring 10](#_Toc142602580)

[Vennskap og fellesskap 11](#_Toc142602581)

[Barnehagen skal fremme kommunikasjon og språk 11](#_Toc142602582)

[Barnehagens arbeidsmåter 12](#_Toc142602583)

[Progresjon 13](#_Toc142602584)

[Barnehagens digitale praksis 13](#_Toc142602585)

[Samarbeid mellom hjem og barnehage 14](#_Toc142602587)

[Overganger 15](#_Toc142602588)

[Barnehagens fagområder 16](#_Toc142602589)

[Årshjul 21](#_Toc142602590)

#

# Om barnehagen

Menighetsbarnehagen er privat og eies av Trøgstad og Båstad menighet. Eier er representert ved et styre og driftes som et ideelt AS.

Vi er en 2-avdelings barnehage, Hvitveisen (0 – 2 år) og Hestehoven (3-6 år), som ligger sentralt på Skjønhaug. Her har vi tilgang til ulike tilbud som «Hundremetersskogen», Trøgstad bygdemuseum, Trøgstadhallen, svømmehallen, biblioteket og Trøgstad kirke. Vi bruker også lekeplassene på Trøgstad torg og framfor «Trøgstadheimen». Begge avdelinger bruker nærområder aktivt til lek og læring. De eldste barna synger på «Trøgstadheimen» en gang i måneden. Vi er en barnehage der noe av særpreget er satsing på sang og musikk, spesielt blant de eldste. På den yngste avdelingen har vi et samarbeid med kulturskolen gjennom en sangstund i barnehagen.

Uteliv er viktig for både småbarnsavdelingen og storbarnsavdelingen. Uteområdet i barnehagen er stort og innbyr til ulike fysiske utfordringer. Friluftsliv er en viktig del av norsk kultur og vi ønsker å gi barna gode opplevelser med uteliv slik at barna kan oppleve naturen som et fristed senere i livet. Naturen er spennende, variert og byr på mange sanseinntrykk og er perfekt til variert motorisk trening. Ved å la barna oppdage, oppleve og utforske naturen, legger vi et godt grunnlag for gode holdninger til å ta vare på naturen. Vi deler barnegruppene i grupper for lek, aktiviteter og prosjekter. Dette gjøres for å tilby hvert enkelt barn gode lekerelasjoner og utviklende lekemiljøer.

Årsplanen bygger på «Barnehageloven», «Rammeplanen for barnehager», «Vedtekter for Menighetsbarnehagen i Trøgstad» og utvidet kristen formålsparagraf. Dette danner til sammen rammen for innholdet i barnehagehverdagen. Årsplanen er et arbeidsverktøy for personalets planlegging og evaluering. Den beskriver det vi satser spesielt på, og er et supplement til forskriften; «Rammeplan for barnehagen». I menighetsbarnehagen har vi nå valgt å la innholdet i årsplanenstrekke seg over to år, t.o.m. 2025. Årsplanen blir evaluert og justert årlig.

Utover foreldresamarbeid, samarbeider også barnehagen med andre instanser, som for eksempel PPT, skole, barnevern, kommunen og helsestasjon.

# Visjon og verdier

Personalet i menighetsbarnehagen er opptatt av å se hver enkelt og lage en god dag for hvert enkelt barn. Familiene og personalet opplever trygghet, blir møtt med åpne armer og et åpent sinn. Barna skal få erfare at de er viktige, unike og «bra nok».
Personalet og familiene har ulike bakgrunner, ulik tro og livssyn, men alle skal ha respekt for den kristne tro. Det er viktig for oss at alle skal bli møtt med ***raushet og respekt***. Vi skal formidle, ikke forkynne og gi alle trygghet på sin tro, sine tanker og refleksjoner. Barna skal møte ekte, oppriktige voksne som åpner opp for verdiene om ***toleranse og mangfold.* «Ingen er like, men alle er like gode».**

Rammeplanen sier: «Alle barnehager er forpliktet til å drive barnehagen i samsvar med dette felles verdigrunnlaget: -Respekt for menneskeverdet og naturen, åndsfrihet, nestekjærlighet, tilgivelse, likeverd og solidaritet.»

Menighetsbarnehagen har utvidet kristen formålsparagraf som forsterker rammeplanens verdigrunnlag ytterligere, dette skjer gjennom arbeidet med vår kristne kulturarv forankret i fortellingene fra Bibelen for barn.

Hvordan oppleves dette hos oss:

* Vi synger bordvers hver dag.
* Vi har samling i Trøgstad kirke en dag i måneden
* Vi formidler fortellinger om Skapelsen, Noas ark og Den barmhjertige samaritan i tillegg til høytidene jul, påske, Kristihimmelfartsdag og pinse.

Gjennom barnehagens visjon **Ingen er like, men alle er like gode,** har personalet som mål å være en trygg base for alle barn, der samspillet preges av engasjerte og gode relasjoner. Hver enkelt blir møtt med respekt, anerkjennelse og omsorg.

**Raushet - respekt – toleranse – mangfold**

Forståelse for verdier formes av den enkeltes oppvekst og erfaring. «Ryggsekken» vi bærer med oss er avgjørende for hvordan vi handler og reagerer i ulike situasjoner. Kontinuerlig arbeid rundt holdninger og verdier er derfor viktig for den konkrete yrkesutførelsen vi har i barnehagen. Gjennom jevnlige felles refleksjoner kommer de ansatte frem til et innhold i de ulike verdiene som skal prege driften av vår barnehage.

# Pedagogisk plattform

Vi er enkeltpersoner som i fellesskap er med på å sette spor i barnas barndom. I Menighetsbarnehagen vil vi bidra til å sette spor i barns utvikling når det gjelder vennskap, lek, sosialisering, selvstendighet og kommunikasjon.

Våre innsatsområder i gjeldende plan er: «Livsmestring og helse», «inkludering» og «robuste barn»

*Å møte individets behov for omsorg, trygghet, tilhørighet og anerkjennelse og sikre at barna får ta del i og medvirke i fellesskapet, er viktige verdier som skal gjenspeiles i barnehagen. Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse* Rp s.7

# Satsningsområde

# Livsmestring og helse – «robuste barn»

Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser. Personalet står i følelser sammen med barna, og barna skal ha mulighet til ro, hvile og avslapning i løpet av barnehagedagen. Dette er i seg selv et viktig tiltak for å ivareta barnets helse og gjøre dagen god med hensyn til å mestre samspill med andre.

Sunn og god mat, samt pauser og hvile minsker graden av utagering / konfliktsituasjoner og bidrar til økt psykisk og fysisk utholdenhet.

I vår barnehage:

* Støtter og oppmuntrer vi barna til å vise omsorg for andre og til selv å kunne ta imot omsorg
* Gir personalet utfordringer som bidrar til at barna utvikler tillit til seg selv og andre, tro på egen mestringsevne i nye, uvante situasjoner og i samarbeide med andre.

# Demokrati / medvirkning

Barnehageloven § 3;

*"Barnehagen skal være bevisst på barnas ulike uttrykksformer og tilrettelegge for medvirkning på måter som er tilpasset barnas alder, erfaringer, individuelle forutsetninger og behov. Også de yngste barna og barn som kommuniserer på andre måter enn gjennom tale, har rett til å gi uttrykk for sine synspunkter på egne vilkår."* KD, s. 27

Barns medvirkning i barnehagens virksomhet kan være et første skritt for å få erfaring med, innsikt i og å være deltaker i et demokratisk samfunn. Hvert enkelt barn har medfødte egenskaper og et potensial av enestående rikdom, kraft og kreativitet som ikke må undervurderes, og barna er i stand til å se ulike muligheter og finne egne veier og løsninger. Barna lærer gjennom egne erfaringer og observasjoner i samspill med andre barn, og tar del i en demokratisk virksomhet hvor de får erfare at deres meninger, tanker og ideer er betydningsfulle for fellesskapet. Denne pedagogikken fordrer voksne som lytter til barna, tolker og forstår.

**Medvirkning**

*«Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet, jf. barnehageloven § 1 og § 3, Grunnloven § 104 og FNs barnekonvensjon art. 12 nr. 1. Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen.»* Rp s.27

Begrepet medvirkning er et viktig ord innen demokrati og inneholder både elementene medvirkning, medbestemmelse og selvbestemmelse.

* Medbestemmelse handler om å bestemme sammen med andre og ha innvirkning på egen hverdag.
* Selvbestemmelse er å bestemme over seg selv og ta egne valg. For små barn skjer dette innefor gitte rammer.
* Medvirkning handler om å bli spurt, bli lyttet til og akseptert, som kompetente og delaktige.

 Barns medvirkning handler først og fremst om at barnas uttrykk, interesser, meninger og følelser skal tas med i vurderingen når de voksne tar avgjørelser i barnehagen. Barn i Menighetsbarnehagen skal med sine uttrykk, interesser, behov og ønsker være med på å forme innholdet i barnehagen. En viktig del av å være en del av et gruppefellesskap er også å måtte innordne seg etter gruppens behov, de rammebetingelser som er i barnehagen, inngå kompromisser og la seg lede av andres valg. Vår intensjon er likevel at alle barn skal oppleve at deres uttrykk er med på å vise vei i det pedagogiske arbeidet. Barna må få gjøre sine egne erfaringer i lek og sosialt samspill med tilstedeværende voksne. Voksne må se og høre barna i hverdag og lek slik at barna opplever å bli tatt på alvor i sine ønsker og behov.

# Omsorg

*«Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.»* Rp s.19

I vår barnehage:

* Ivaretar personalet barnas behov for fysisk omsorg, inkludert behov for ro og hvile.
* Legger vi til rette for at barna kan knytte seg til personalet og hverandre.
* Sørger vi for at alle barn opplever trygghet, tilhørighet og trivsel i barnehagen.
* Møter vi alle barn med åpenhet, varme og interesse gjennom omsorg for hvert enkelt barn.
* Er vi lydhøre for barnas uttrykk og imøtekommer deres behov for omsorg.

# Lek og lekemiljø

**Lek -det viktigste for barnet.**

Mål: *I vår barnehage har alle ansatte en praksis som bidrar til et godt lekemiljø for alle barn og gir leken høy prioritet i barnehagehverdagen.*

Barns lek skal ha en fremtredende plass i barnehagen fordi den har egenverdi som en viktig del av barnekulturen. Lek er en frivillig aktivitet som barnet selv velger, den bærer preg av å være lystbetont. Leken er på liksom og ligger utenfor det vi oppfatter som den virkelige verden. Innholdet i leken styres av deltakerne selv, enten det er enelek eller sosial lek. *Barn leker for å leke!* Barns evne til å kommunisere styrkes i sosial lek. I tillegg til all kommunikasjon som skjer i selve leken, benyttes ofte metakommunikasjon: Barna går ut av selve leken for å samtale om den, klargjør rammer og forutsetninger eller enes om retningen videre i leken. Gjennom leken kan barna bearbeide, ufarliggjøre og forklare vanskelige og skremmende ting de ikke forstår. Leken gir verdifulle sosiale erfaringer. De kan prøve ut regler fra voksenverden, selv lage regler for leken, prøve ut ulike roller og lære å innordne seg. Leken er barnas egen arena for utforskning og å bli kjent med egen kompetanse og samtidig lære av andre!

**Å støtte, inspirere og oppmuntre barna i lek:**

Å være en støtte for barns lek handler om å tilrettelegge for leken. Det å organisere dagen (praktisk) og lekerommene (fysisk) slik at barn får mulighet til å leke blir plattformen.

**Å inspirere** barna i deres lek handler først og fremst om å skape et miljø i barnehagen der tanker, undring, ideer og forslag blir tatt på alvor og mottatt med engasjement. Det å inspirere barn krever ganske mye planlegging og forarbeid, samtidig som det bør være noe spontant over det. Dersom vi klarer å gi barna **felles opplevelser som inspirerer til felles lek**, har vi gjort mye for å skape et godt sosialt miljø i barnehagen!

**Å oppmuntre** barna i deres lek handler om alt fra å vise interesse, til å hjelpe til rent praktisk, engasjere seg og å formidle dette engasjementet til barna.

I vår barnehage;

* Har personalet kompetanse på å støtte, oppmuntre og veilede barns lek.
* Reflekterer personalet over lekens egenverdi og dens betydning for barns liv.
* Reflekterer personalet over når de skal delta - eller ikke delta i lek.
* Har personalet kunnskap om lek og lekens betydning for allsidig utvikling.
* Har personalet kunnskap om leken som den viktigste læringsarena for sosial og språklig utvikling.

#

# Rommet som den 3.pedagog

Vi ønsker at det fysiske miljøet skal fremme det pedagogiske arbeidet i barnehagen vår. Det fysiske miljøet i Menighetsbarnehagen er en viktig ressurs. Vi ønsker å skape rom som bidrar til kreativitet, lek og læring. Det fysiske miljøet er tilrettelagt for kreative møter mellom barn og voksne. Et miljø tilpasset barns behov er under stadig forandring og krever fleksible løsninger. Rommet skal fungere både til lek, og i ulike rutinesammenhenger.

Vi er opptatt av at det skal foregå pedagogiske prosesser hele dagen. En tydelig og gjennomtenkt organisering av rommet er et verktøy for at barn og voksnes læring stadig er i utvikling. Vi har valgt å organisere oss slik at det bidrar til et miljø som fremmer konsentrasjon, arbeidsro og meningsfull fordypning for barn og voksne i mindre og større grupper. Gjennom vår organisering av dagen har vi lagt opp til en rytme der prosjekter, frie aktiviteter, rutiner, spontane oppdagelser, møter og refleksjon utgjør en meningsfull sammenheng. Vi ser at endringer i seg selv gir en oppblomstring av lek. Ved å sette bort og ta frem lekemateriale over perioder /omrokere innredning noe underveis i året, pirrer vi barnas nysgjerrighet til lek innenfor barnas interessefelt. Dette har vi fokus på når vi evaluerer arbeidet vårt.

De er vanligvis slik at **de største barna leker mer ute enn inne**, da blir skogen og andre arenaer den 3.pedagog store deler av dagen.

# Danning

*«I barnehagen skal barna få delta i beslutningsprosesser og utvikling av felles innhold. Barna skal støttes i å uttrykke synspunkter og skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer.»* Rp s.21

I vår barnehage:

* Tilrettelegger vi for meningsfulle opplevelser og støtter barnas identitetsutvikling og positive selvforståelse.
* Støtter vi barnas aktivitet, engasjement og deltakelse i fellesskapet.
* Synliggjør og verdsetter vi ulike behov, meninger og perspektiver i fellesskapet.
* Legge vi merke til, anerkjenner og følger opp barnas perspektiver og handlinger.
* Utfordrer vi barnas tenkning og inviterer dem inn i utforskende samtaler.
* Synliggjør og fremhever vi mangfold og ulikhet som grunnlag for opplevelser, utforsking og læring.
* Vi har blant annet en fast aktivitet på «Trøgstadheimen» i nærmiljøet vårt der vi er til glede for andre med å delta med sang og gi gode opplevelser.
* Vi kjenner på følelser som for eksempel: «Hunden min er i himmelen» - barn undrer seg. Det er ikke alltid vi kan ha konkrete svar, men undre oss sammen med barna.

# Læring

*«I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring.»* Rp s. 22

I vår barnehage;

* Sørger vi for et inkluderende fellesskap og legger til rette for at barn kan bidra i egen og andres læring.
* Legger vi til rette for helhetlige læringsprosesser som fremmer barnas trivsel og allsidige utvikling.
* Støtter og beriker vi barnas initiativ, undring, nysgjerrighet, kreativitet, læringslyst og tiltro til egne evner.
* Utvider barnas erfaringer og sørger for progresjon og utvikling i barnehagens innhold.
* Sørger vi for at alle barn får rike og varierte opplevelser, erfaringer, utfordringer og mestringsopplevelser.

# Vennskap og fellesskap

Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet, og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å **ivareta egne behov,** og det å ta **hensyn til andres behov**.

Personalet skal

* Støtte barnas initiativ til samspill og bidra til at alle kan få leke med andre, oppleve vennskap og lære å beholde venner.
* Samtale om normer for samhandling og invitere barna til å utforme normer for samhandling i fellesskap.
* Støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger.
* Støtte barna i å sette egne grenser, respektere andres grenser og finne løsninger i konfliktsituasjoner.
* Forebygge, stoppe og følge opp diskriminering, utestenging, mobbing, krenkelser og uheldige samspillsmønstre.

# Barnehagen skal fremme kommunikasjon, språk

Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk. Alle barn skal få god språkstimulering gjennom barnehagehverdagen, og delta i aktiviteter som fremmer kommunikasjon og en helhetlig språkutvikling.

Personalet skal

* Anerkjenne og respondere på barnas ulike verbale og non-verbale uttrykk, og støtte deres språkutvikling.
* Stimulere barns verbale og non-verbale kommunikasjon, og legge til rette for at alle barn involveres i samspill og i samtaler.
* Sørge for at alle barn får varierte og positive erfaringer med å bruke språk som kommunikasjonsmiddel, og som uttrykk for egne tanker og følelser.
* Følge med på barnas kommunikasjon og språk, fange opp og støtte barn som har ulike former for kommunikasjonsvansker, som er lite språklig aktive eller som har sen språkutvikling.
* Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål og samtidig aktivt fremme og utvikle barnas språklige kompetanse.

# Barnehagens arbeidsmåter

Arbeidsmåtene skal ivareta barnas behov for omsorg og lek, fremme læring og danning og gi barn mulighet for medvirkning. Personalet skal ta i bruk varierte arbeidsmåter, og de skal tilpasses til enkeltbarn, barnegruppen og lokalmiljøet. Valg av arbeidsmåter gir muligheter for å gjøre barnehagens innhold spennende og variert. Arbeidsmåtene skal bidra til å skape engasjement, interesse og motivasjon og gir mulighet for å tilføre nye erfaringer og opplevelser i barnehagen.

Personalet skal

* Ta utgangspunkt i barnas erfaringer, interesser, synspunkter og initiativ i barnehagens daglige arbeid og ved valg og gjennomføring av temaer og prosjekter.
* Bygge på kreativitet og lek, og være åpne for improvisasjon og barns medvirkning.
* Veksle mellom spontane og planlagte aktiviteter.
* Stimulere barnas undring og evne til å stille spørsmål, søke opplevelser, ta initiativ og mestre nye ting.
* Gi barna varierte inntrykk, og mulighet til å uttrykke seg på forskjellige måter.
* Arbeide tverrfaglig og helhetlig, og se de ulike delene i «Rammeplanen» i sammenheng.
* Inkludere nærmiljø og lokale forhold ved planlegging og gjennomføring av aktiviteter.
* Jevnlig vurdere om valg av arbeidsmåter bidrar til å realisere rammeplanen.

# Progresjon

Progresjon i barnehagen innebærer at alle barna skal utvikle seg, lære og oppleve fremgang. Alle barna skal oppleve progresjon i barnehagens innhold, og personalet i barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter*. Rp s.44*

Personalet skal

* Oppdage, følge opp og utvide det barna allerede er opptatt av.
* Bidra til at barna får mestringsopplevelser og samtidig har noe å strekke seg etter.
* Legge til rette for fordypning, gjenkjennelse og gjentakelse i barnehagens innhold og arbeidsmåter.
* Tilrettelegge for nye opplevelser og erfaringer.
* Sørge for progresjon gjennom bevisst bruk av materialer, bøker, leker, verktøy og utstyr og gjøre disse tilgjengelig for barna.

# Barnehagens digitale praksis

Barnehagens digitale praksis skal bidra til barnas lek, kreativitet og læring. Ved bruk av digitale verktøy i det pedagogiske arbeidet skal dette støtte opp om barns læreprosesser og bidra til å oppfylle rammeplanens føringer for et rikt og allsidig læringsmiljø for alle barn. Ved bruk av digitale verktøy skal personalet være aktive sammen med barna. Samtidig skal digitale verktøy brukes med omhu og ikke dominere som arbeidsmåte. Barnehagen skal utøve digital dømmekraft og bidra til at barna utvikler en begynnende etisk forståelse knyttet til digitale medier.

Personalet skal

* Utøve digital dømmekraft når det gjelder informasjonssøk, ha et bevisst forhold til opphavsrett og kildekritikk og ivareta barnas personvern.
* Vurdere relevans og egnethet og delta i barnas mediebruk.
* Vi bruker for ChromeCast på TV for å for eksempel se episoder av «Bjørnis» i forbindelse med brannvernuka vår.
* Vi ser filmer på TV som forklaring / ii

# Samarbeid mellom hjem og barnehage

Barnehagen skal i samarbeid og forståelse med hjemmet ivareta barnas behov for omsorg og lek, fremme læring og danning som grunnlag for allsidig utvikling, jf. barnehageloven § 1. Betegnelsene «hjemmet» og «foreldrene» omfatter også andre foresatte. Barnehagen skal ivareta foreldrenes rett til medvirkning og arbeide i nært samarbeid og forståelse med foreldrene, jf. barnehageloven § 1 og § 4. Samarbeidet mellom hjemmet og barnehagen skal alltid *ha barnets beste* som mål. Foreldrene og barnehagens personale har et felles ansvar for barnets trivsel og utvikling. Rp s.29

Dette betyr det for oss, og slik jobber vi:

* Barnehagen og foresatte må jobbe sammen for å oppnå et inkluderende og godt psykososialt miljø som forebygger mobbing, mistrivsel, utrygghet og krenkelser.
* Foresatte er en ressurs, og deres bidrag er viktig for at barna skal trives.
* Vi legger vekt på en åpen og ærlig dialog, slik at utfordringer kan løses underveis til det beste for familien og barnet. Vi etterstreber et godt samarbeid med den enkelte familie.
* Den viktigste delen av dette samarbeidet er den daglige kontakten vi har ved levering og henting. Dette vil vi skal være en positiv opplevelse for barna og foreldrene.
* Vi har foreldremøter spredt utover året. I disse er det alltid først gjennomgang av aktuelle felles saker, og deretter oppdeling i foreldremøte avdelingsvis.
* Vi tilbyr foreldresamtaler høst og vår, ellers gjennomføres dette ved behov.
* «Kidplan» er vårt hoved kommunikasjonsverktøy, her er det også verktøy for kommunikasjon via sms/epost.
* Vi gjennomfører dugnad i løpet av året, og vi har mange treffpunkt som type «høstsuppe», Luciamarkering med bålpanne + gløgg osv og vi inviterer de foresatte til å delta sammen med oss ved markering av høytidene.

# Overganger

Oppstart i barnehage er ofte den første overgangen i livet. Tilvenningen til dette er for oss viktig. Den skal bli trygg og god, vi tar hensyn til hvert enkelt barns behov i tilvenningen.

Ved å ha en trygg tilknytning, får barnet muligheten til å utforske verden, utvikle sosiale ferdigheter og muligheten til å regulere følelser gjennom omsorgspersonene. Barna bruker tilknytningen til å tilegne seg kunnskap, og det er viktig med trygghetspersoner med sensitivitet for balansen mellom nysgjerrigheten til å utforske verden og behovet for «lading» hos trygghetspersonene.
En god tilknytning går ikke ut på dato - den varer hele livet ut, og erfaringene vi tilegner oss gjennom de første relasjonene danner grunnlaget for hvordan vi møter andre relasjoner senere i livet. I barnehagen er en god tilknytning og trygghet forutsetning for barnas mulighet til god lek og læring.

Overgang til ny avdeling: Vi sørger for at barn og foreldre får tid og rom til å bli kjent med barna og personalet på ny avdeling. Vi besøker hverandre ofte gjennom året, og har grupper på tvers av avdelinger.

**Fra hjem til barnehage**

*Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære*. Rp s.33

* Barnehagen har en bli kjent dag i juni før nytt barnehageår begynner.
* Når foresatte har takket ja til barnehagetilbudet tar barnehagen kontakt for oppstart.

**Personalet vektlegger:**

* Tett oppfølging for å trygge barnet gjennom dialog med foresatte.
* Å bli kjent med barnets rutiner.
* Å trygge barnet i møte med nye barn og personalet.
* Oppstartsamtale med foresatte etter noen dager i barnehagen.

**Overgang innad i barnehagen**

Overganger skjer også innad i barnehagen. Personalet skal sørge for at barn og foreldre får tid og rom til å bli kjent med barna og personalet når de bytter barnegruppe.

* Fra april / mai måned starter vi med å gå på besøk til storavdeling der barna skal starte.
* Personalet deler informasjon om barn etter behov.
* I oppstarten av nytt barnehageår har barna noen kjente med seg fra tidligere avdeling.
* Ved behov tilbyr vi foresatte overgangssamtale.

**Fra barnehage til skole**

Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen. Barnehagen skal bidra til at barna kan avslutte barnehagetiden på en god måte og møte skolen med nysgjerrighet og tro på egne evner. Barnehagen samarbeider med skolen om besøksdager, faddere til 6 åringene og arrangementer som har til hensikt å gjøre overgangen så smidig som mulig.

* Barna har en besøksdag i skolen sammen med barnehagen, og en med foreldre.
* Pedagogisk leder har overføringssamtaler på våren og deltar på møter der det er behov for utvidet opplegg for overgangen til skolen.
* Maxiklubben har eget opplegg i sin gruppe med fokus på språk, finmotorisk trening, konsentrasjon og førmatematiske begreper m.m., vi gjør høytlesning og samtale med barna om innhold, eventyr / fortellinger, bøker / sanger om sosiale ferdigheter.
* Henry-dukken vår er med – vi har tema: Kroppen, fysisk, psykisk helse, førstehjelp.

#

# Barnehagens fagområder

Kommunikasjon, språk og tekst

 Gjennom arbeid med fagområdet skal barnehagen bidra til at barna får utforske og utvikle sin språkkompetanse.

Slik gjør vi dette på avdelingene våre, og progresjonen er konkretisert.

Hvitveisen 1-2 år

* Barna får hver sin sang som vi synger nesten hver dag på morgensamling. Sangene har bilder, bevegelser eller annet som konkretiserer sangene.
* Vi bruker rim og regler ved for eksempel måltidene eller håndvask.
* De voksne leser bøker med mye bilder for barna, slik at vi kan samtale om hva vi ser på bildene.
* Vi setter ord på barnas følelser, behov, handlinger og opplevelser.
* Vi oppfordrer barna til å bruke ordene de har til å uttrykke sine meninger, behov, følelser og tanker.

Hestehoven 3-4 år:

SANG OG MUSIKK er i forskning bevist som utmerket tiltak for å fremelske språklige ferdigheter hos barn. Barna deltar i sang, regler / rim før hvert måltid, i samlinger, lek, på tur osv.

* Alle rutinesituasjoner som måltid, av-/ påkledning er arena for et språkmiljø ved at personalet bevisstgjør seg at konkreter benevnes med navn og ikke med «sånn», «den» osv.
* Rutinesituasjoner foregår i smågrupper slik at personalet kommer tett på barna og har færre barn å fokusere på om gangen (så langt dette er mulig for å kunne være i dialog i «her og nå»-situasjoner).
* Barna lytter til lydbok / rolig musikk i hvilestund for å trene opp evnen til å lytte, ikke bare fokusere på det vi kan se.
* Personalet etterstreber å fange barnas interesser, tar tid til den «gode samtalen» i en travel hverdag ved å følge barnas språklige initiativ, stille spørsmål og bekrefte barnas uttrykk verbalt og kroppslig.
* Bursdagssamlinger har faste innslag av to bøker: Den ene som viser barnets tall / alder, den andre viser barnets forbokstav. Vi leser rim og «tøyser» med språket i disse bøkene.
* Barna møter eventyr og fortelling så vel som Bibelfortellinger, og barnas undring / refleksjoner er den viktigste delen av en slik opplevelse.

Hestehoven 4-6 år

* Barn i denne aldersgruppa har alt som nevnt ovenfor, og noen tilleggselementer i naturlig progresjon:
* «Stjernebarna» synger mer avanserte sanger med mer tekst og de deltar i noe lengre samlinger på 15-30 min.
* Barna tegner / fargelegger daglig, lekeskriving og språklig samhandling i relasjoner foregår som en del av en slik aktivitet.
* Barna lærer å bruke språk som metode for konfliktløsning og hvordan de kan sette grenser for seg selv: «Stopp!! Jeg liker det ikke»
* Barna lærer å uttrykke sine følelser med ord, og meddele sine ønsker og behov verbalt.

Maxiklubben/ 6 åringene

* Barna spiller spill i grupper som en del av et språkstimulerende miljø, og barn med annet morsmål enn norsk lærer bort ord på sitt språk parallelt med at norsk integreres i deres hverdag.
* Barna har høytlesning / bøker og samtale i sin gruppe.
* *På Hestehoven er vi spesielt opptatt av at barna skal: «oppleve spenning og glede ved høytlesning, fortelling, sang og samtale».* Alle barn i barnehagen vår opplever ord og begreper gjennom temadager som vi kaller «Balubadager» f.eks «campingbaluba», «sjørøverbaluba», «høstbaluba», «adventsbaluba».

**Kropp, bevegelse, mat og helse**

Barnehagen skal legge til rette for at alle barn kan oppleve bevegelsesglede, matglede og matkultur, mentalt og sosialt velvære for å ivareta fysisk og psykisk helse.

Hvitveisen 1-2 år

* Vi legger til rette for variert fysisk aktivitet inne og ute.
* Vi går turer i nærmiljøet. (Museet, kirken eller gapahuken).
* Vi tilbyr barna variert og sunn mat.
* Gjennom bevegelse, sang og regler setter vi ord på kroppsdeler.
* Barna er med på å dele opp frukt.
* Vi har gode rutiner på hygiene.
* Vi følger barnas initiativ. Legger til rette for fysisk utfoldelse.

Hestehoven 3-4 år

* Barna opplever korte skogturer i nærmiljø og utelek på lavvo-plassen nedenfor barnehagen.
* SANG OG MUSIKK sammen med andre er gjennom forskning bevist som helsefremmende tiltak for å styrke god psykisk helse, og barna opplever bevegelsesglede gjennom musikk ute som inne.
* Barna lærer å vise respekt for andres kropp og grenser, så vel som å kunne sette grenser for seg selv.
* Barna veiledes til å stå i følelser og sette ord på sine reaksjoner i sinne, tristhet og redsel. Gleden er også til for å deles! Personalet har bevissthet rundt barnas utvikling av psykisk helse, kunne takle utfordringer, jobbe seg gjennom konfliktsituasjoner og oppleve mestringsglede både i fysisk og psykisk helse. I dette ligger også bevissthet om å styrke følelsen av egenverd og forebygge mobbing. Det er fokus på Rammeplanens mål om å lære barna å mestre motgang slik at livsmestring fører til god psykisk helse inn i voksenlivet.
* Alle barn er ute hver dag med svært få unntak. De opplever glede gjennom grovmotorisk mestring i all slags vær og gjennom alle årstider.
* Alle barn vasker hender ved ankomst om morgenen i tillegg til før måltid og ved toalettbesøk. «Klær etter vær» sett i lys av helse, er også noe barna får veiledning og erfaring i.

Hestehoven 4-6 åringene

* I tillegg til punktene over, har denne gruppa lengre turer i skogen og til lekeplasser.
* Barna er mer ute enn inne!
* Denne aldersgruppen går til Trøgstadhallen for å få erfaring med ballaktivitet, hopping på tjukkas, balansetrening og fysisk aktivitet innendørs som gir et mer variert bevegelsesmiljø. Her trenes barna i motoriske ferdigheter som personalet ser behov for underveis. Som å hoppe med samla bein, trene øye-hånd koordinasjon osv.
* De eldste opplever motoriske utfordringer i ulent terreng, blir trygge på eget mestringsnivå ute i skog og mark, og evnen til å vurdere risikofylt lek er en del av erfaringsbildet.
* Barna i denne gruppa plukker bær, høster epler og lager mat fra det de høster.
* 6 åringene har et eget opplegg i svømmehallen i grupper, dette kaller vi «tilvenning i vann»
* Med besøk i hallen for 4-6 åringene og bading for 6 åringene i tillegg til progresjon i lengden på skogturer, er intensjonen å ha ivaretatt barnas muligheter til utvikling på en aldersadekvat måte.

**Kunst, kultur og kreativitet**

Personalet skal:

* Gi barna anledning til å bli kjent med et mangfold av tradisjoner, kunst og kulturuttrykk fra fortid og samtid.
* Motivere barna til å uttrykke seg gjennom musikk, dans / drama og annen skapende virksomhet og gi dem mulighet til å utvikle varierte uttryksformer.
* Bidra til at kulturelt mangfold blir en berikelse for hele barnegruppa. (Eksempel: Samenes nasjonaldag, FN dagen, polsk sang / telling)

**Natur, miljø og teknologi**

* Barna lærer å ta vare på naturen, nærmiljøet, miljøet og sammenhenger i økologiske prosesser og eksperimenter. Vi har vår egen kjøkkenhage.
* Personalet skal legge til rette for mangfoldige naturoppleveleser. Bruke naturen som arena for lek, utfordring, undring og læring.
* Gi barna tid og anledning til å stille spørsmål, reflektere og lage egne forklaringer på problemstillinger, og til å delta i samtaler om det de har erfart og opplevd. (Bilder i Kidplan til bruk både i barnehagen og hjemme, ting de undrer seg over, tid til den gode samtalen her og nå)

**Antall, rom og form**

* Personalet skal bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning.
* Bruke matematiske begreper reflektert og aktivt i hverdagen. («Sett dere i sirkelform», «stå på linje»)

**Etikk, religion og filosofi**

* Utvidet kristen formålsparagraf. Se s…. i årsplanen.

**Nærmiljø og samfunn**

* Personalet skal introdusere barna for personer, steder og samfunnsinstitusjoner i nærmiljøet, for å skape tilhørighet og å hjelpe barna med å orientere seg og ferdes trygt. (Barna blir kjent i nærmiljøet og bidrar selv til å glede andre blant annet gjennom sang på ulike arrangementer gjennom året).
* Sørge for at barna erfarer at deres valg og handlinger kan påvirke situasjonen både for dem selv og andre.

#

# Årshjul

|  |  |  |
| --- | --- | --- |
| Periode  | Tema/hendelse | Innhold  |
| September  | * 23.9. Personalmøte
* Brannvernuke, uke 38
* Besøk på brannstasjonen, 23.9.kl 09.30
* Tirsdag 24.9. Høstsuppe, 14.30 – 16.00
* «Balubadag» 27.9.: «Sjørøver» 😊
* Besøk av årets 1. klassinger fredag 20.9.
 | * Vi jobber med brannvern og gjennomfører brannøvelse i barnehagen
* Vi inviterer foresatte på høstsuppe ved bålpanna.
* Årets 1. klassinger kommer på besøk tilbake til oss.
* Alle Maxibarn i hallen. Pølse i lompe
 |
| Oktober  | * Uke 40 – skolens høstferie
* Tirsdag 15.10. personalmøte
* Søndag 20.10. Barnehagen deltar i gudstjeneste.
* Vi markerer FN-dagen torsdag 24.10.
* Fredag 25.10., «Balubadag», høstfest
 | * NAN brød – Indisk rett + diverse andre retter i salen.
* Vi går til Hakkebakkeskogen, tar med laken og maling
 |
| November  | * Mandag 4.11. Lykte- / lysfest i kirken.
* Planleggingsdag 15.11.
* Torsdag 28.11. Pers avslutn.
* Fredag 29.11. «Balubadag»,
 | * Lyslenke, gull – sølvstjerner
* Julekonsert kl 19?
* Sydentur – flytur ++++
 |
| November Desember | * Juleforberedelser og advent
* Julevandring i kirken
 | * Lørdag 23.11. synger barnehagen i stallen.
* Fredag 13.12. Luciatog. Tenne lys i kirken kl 15.
* Mandag 16.12. nissefest og julebord.
 |
| Januar  | * Torsdag 2.1. Plandag
* Onsdag 8.1. Vinterdag
* Fredag 31.1. «Balubadag»,
 | Vinteraktiviteter |
| Februar | * Samenes nasjonaldag torsdag 6.februar
* Uke 8 skolens vinterferie
* Personalmøte tirsdag 11.2.
* Fredag 28.2. «Balubadag» «Karneval»
 | * Vi markerer dagen
* Utstilling i gangen oppe.

Spør foreldrene om de vet de skal ta fri.Fellesleker |
| Mars  | * Onsdag 12.3. personalmøte
* Tirsdag 11.3. barnehagedagen
* Fredag 28.3. Vår baluba
 | * La leken leve! Bildeutstilling inne / ute

Vårtegn |
| April | * Fredag 11.4.
* Tirsdag 8.4. planettermiddag (17 – 20)
 | Familiemiddag 14.30 – 16.00 påskeavslutning. Pølse i kjele / lompe |
| Mai  | * Kr.Himmelfart
* Plandag fredag 30.5. (Jobbes inn 8.4. + 12.6.)
* Rusken-dag for barna
* 1. mai og 17.mai
* 16. mai Tog
* Hakkebakkeskogen ons 28.
* Kr Himmelfart torsdag 29.
 | * Barnehagen stengt
* Barnehagen stengt

Onsdag 14.5.Barnehagen stengtBarnehagen stengt |
| Juni  | * Onsdag 4. juni
* Sommerfest torsdag 12.
* ½ plandag 12.6.
* Personalavslutning fre 13.
* Fredag 20.
 | Opplegg med maxiklubben på Gravstjern.Foreldrearrangement 14.30 – 16.00Hytta til Ranveig - SaltnesCampingbaluba |